*Урок літаратурнага чытання ў 2 класе*

**Тэма:** Авер’ян Дзеружынскі. Хлебная скарынка.

Міхаіл Пазнякоў. Хлеб.

**Мэта:** выпрацоўваць навык чытання: правільнасць, бегласць, асэнсаванасць, выразнасць; фарміраваць уменні працы з творам (выказваць уласныя адносіны да герояў, іх учынкаў, выказваць галоўную думку); развіваць вуснае маўленне, адвольную ўвагу; узбагачаць лексічны запас вучняў; ствараць умовы для выхавання беражлівых адносін да хлеба.

**Абсталяванне:** мультымедыйная ўстаноўка, прэзентацыя “Адкуль хлеб прыйшоў?”,

ілюстрацыі (малюнкі) да твораў на тэму “Хлеб”.

**Ход урока.**

**I. Арганізацыйны момант.**

***Стварэнне псіхалагічнага настрою.***

Калі ласка, селі.

Добра мы закрыем дзверы.

Шум пакінем за дзвярамі

І пачнём урок мы з вамі.

**II. Праверка дамашняга задання**.

* Заданне “Дадай слова”
* Як называецца твор? Хто аўтар?
* Выразнае чытанне верша Змітрака Бядулі “Гаспадарка”
* Як вы зразумелі галоўную думку апавядання “Памочніца”?
* Якія беларускія рамёствы вы запомнілі? (На дошцы малюнкі вырабаў ткацтва, кавальства, саломапляцення, вышыўкі. Дзеці падыходзяць да дошкі, называюць рамяство і знімаюць адпаведны малюнак. На дошцы пад малюнкам напісана прыказка.)

**III. Маўленчая размінка**.

1. Чытанне прыказак з рознымі адценнямі інтанацыі, з узмацненнем голасу. (Гультай хлебу не сябра. Хто хлеба хоча, той мусіць быць у поце. Найсмачнейшы хлеб ад сваёй працы. Калі хочаш хлеба мець, то трэба зямельку глядзець.)
2. Высвятляецца змест і сэнс кожнай прыказкі.
3. **“Знайдзіце словы”:** прачытайце словы, выдзеленныя літары складзіце ў словы і прачытайце важнае правіла. (Беражы хлеб.)

Чаму хлеб трэба берагчы?

пра**б**ачэнне **х**лопчык

н**е**задаволена дзяду**л**я

з**р**азумець аб**е**даць

ск**а**рыначка **б**абуля

**ж**ывыя

кр**ы**штальны

**IV. Падрыхтоўка да ўспрымання новага матэрыялу.**

Уступнае слова настаўніка:

- На працягу многіх стагоддзяў ва ўсіх славянскіх народаў хлеб з’яўляўся асноўнай ежай. Лічылася, што, калі ў хаце на стале ёсць хлеб, сям’я будзе сытай.

Людзі шанавалі хлеб, складалі пра яго песні, казкі, прымаўкі і прыказкі.

(Дзеці чытаюць прыказкі і прымаўкі са свайго слоўніка прыказак. Высвятляецца змест кожнай прыказкі і прымаўкі.)

**Без хлеба і мёдам сыты не будзеш.**

**Дзяцей – як бобу, а хлеба –ні дробу.**

**Галоднай куме хлеб на вуме.**

**Калі хлеб у возе, то няма бяды ў дарозе.**

**Хлебу гультай не сябра.**

- Нямала твораў прысвяцілі хлебу беларускія пісьменнікі. Некаторыя з іх вы ведаеце. Напрыклад, казку Івана Грамовіча “Кавалачак хлеба”. Сугучны з ёй і верш Міхася Пазнякова “Каласок”.

( Чытае падрыхтаваны вучань.)

- А вось як аб хлебе піша Л.Пранчак у вершы “Хлеб”.

(Чытае падрыхтаваны вучань.)

- Каб атрымаць свежы, смачны хлеб, трэба шмат працаваць. Аб нялёгкай працы хлебароба пісаў наш пясняр Янка Купала ў вершы “Хлеб”.

(Чытае падрыхтаваны вучань.)

* Ці ведаеце вы адкуль прыйшоў на ваш стол хлеб?

**V.** **РАЗВІЦЦЁ МОВЫ.**

Прэзентацыя “Адкуль хлеб прыйшоў?”

Расказ вучняў, як з’яўляецца хлеб.

**VI.**  **Знаёмства з новым матэрыялам.**

1. **Паслядоўнасць працы над вершам А.Дзеружынскага “Хлебная скарынка”.**

- Сёння на ўроку мы пазнаёмімся з вершам А.Дзеружынскага “Хлебная скарынка”.

\*Чытанне верша настаўнікам (кнігі ў дзяцей загорнуты).

- Чым пахне хлебная скарынка?

\*Чытанне верша вучнямі сам сабе.

- У якіх радках верша гаворыцца, што хлеб – гэта вынік працы многіх людзей?

\*Чытанне верша хорам.

\*Выразнае чытанне верша ўголас (конкурс на лепшага чытальніка.)

**Фізкультхвілінка.**

1. - А зараз паслухайце прытчу пра хлеб. Верш М.Танка “Паклон хлебу”.

Але ў тэксце вы сустрэнецеся са словамі, якія, магчыма, будуць незразумелыя.

Яны запісаны на дошцы. (Дзеці хорам чытаюць гэтыя словы, а настаўнік тлумачыць іх.)

***Лексічная работа:***

**Кірмаш** – даўней так называлі святочны базар.

**Вандроўнік** – чалавек, які вандруе, падарожнічае.

**Наракаць** – выказваць крыўду, незадавальненне.(скардзіцца)

**Луста** – адрэзаны вялікі кавалак хлеба.

**Дзівак** – чалавек, паводзіны якога выклікаюць здзіўленне.

**Запярэчыць** – выказваць нязгоду са сказаным.

**Пашкандыбаць** - пайсці, пацягнуцца.

**Не муліць** – не цісне, не рэжа.

**Імгла** – смуга, пялёнка (заслона) тумана.

**Дзірван** – верхні слой глебы, густа зарослы травой.

**Брысці** – ісці павольна.

Чытанне верша настаўнікам.

* Як вы лічыце, якая асноўная думка гэтага твора? Магчыма, вы яе выкажаце з дапамогай адной з прымавак, запісаных на дошцы? ( Хлеб – усяму галава: ён нас корміць, таму яго неабходна берагчы і шанаваць.)
* Куды і з чым ішоў вандроўнік? (На кірмаш з хлебам за плячыма.)
* Што здарылася ў дарозе? (Вандроўнік пасварыўся з хлебам і вытрас яго з мяшка.)
* Ці пашкадаваў вандроўнік аб сваім учынку і чаму? (Так, пашкадаваў, бо прагаладаўся.)
* Як вы разумееце словы “зусім не ты мяне, дзівак, але цябе нясу я”? (Калі чалавек сыты, яму і дарога не цяжкая.)
* Калі ўспомніў чалавек пра хлеб? (Калі моцна прагаладаўся.)
* Якім ён уяўляўся вандроўніку? (Духмяным і цудоўным.)
* Ці змог стомлены падарожнік заснуць? (Не,)
* Чаму вандроўнік нізка накланіўся хлебу? (Прызнаў сваю памылку, выказаў павагу хлебу, прасіў у яго прабачэння.)
* Чаму мы павінны берагчы і шанаваць хлеб?

**3. Праца над вершам М. Пазнякова “Хлеб”.**

\*Падбор да тэксту адпаведных прыказак і прымавак (с. 42 падручніка)

**VII.** ***Адпрацоўка выразнага чытання***

**VIII.** **Падвядзення вынікаў урока.**

- Чаму М.Танк назваў прытчу “Паклон хлебу”?

Якая асноўная думка твора М. Пазнякова “Хлеб”?

- Чаму мы павінны берагчы і шанаваць хлеб?

- Як вы будзеце адносіцца да хлеба? Чаму? Якія творы дапамаглі зрабіць гэтыя высновы?

- Ці згодны вы, што хлеб – гэта наша багацце, наш скарб? А зараз адшукайце яшчэ адзін скарб нашага беларускага народа. Гульня «Адшукай скарб»

(прыказка «Хлеб усяму галава»)

Слу**х**ай(4), по**л**е(3), в**е**трык(2), ра**б**ота(3), д**у**б(2), **с**вята(1), с**я**м'я(2), і**м**я(2), л**у**г(2), **г**рыб(1), ск**а**рынка(3), сто**л**( 4), ч**а**с(2), ні**в**ы(3), пра**ц**а(5).

- Ці адпавядае дадзеная прыказка тэме нашага ўрока?

**IX.** **Дамашняе заданне:**

Выразнае чытанне абодвух вершаў.

**X. Рэфлексія.**

* Падыходзіць да заканчэння наш урок. Ці задаволены вы сваёй работай? Калі задаволены, кіўніце галавой. Калі не ўпэўнены, пацісніце плячыма. Калі не задаволены, заплюшчыце вочы.